open-index/open-wikipedia-markdown huggingface dataset:
Veteranen

**Veteranen** er en isbre på Spitsbergen på Svalbard. Den er 25 km lang og 5 km bred, og munner ut innerst i Lomfjorden på  Ny-Friesland. Den finske fysikeren og astronomen J.K.E. Chydenius (1833-64) karakteriserte i ei reiseskildring den storslåtte breen som «en veteran blant isbreer», derav navnet.

## Referanser
Vonbreen

**Vonbreen** er en isbre på Spitsbergen på Svalbard. Den ligger i skillet mellom Andrée Land i øst og Haakon VII Land i vest. Breen er rundt 25 kilometer lang og munner ut innerst i Woodfjorden.

Navnet er en oversettelse til nynorsk av det tidligere tyske navnet *Hoffnungs-Gletscher* («Håp-breen»).

## Referanser
Sonklarbreen

**Sonklarbreen** er en isbre på Spitsbergen på Svalbard. Den ligger på Olav V Land, og munner ut nord i Ginevrabotnen. Breen danner her en 10 kilometer bred isfront.

Breen er oppkalt etter den østerrikske offiseren og geografen Karl Albrecht Sonklar (1816-1885).

## Referanser
Pål Trælvik

**Pål Trælvik** (født 1959) er en norsk siviløkonom og direktør som har hatt flere lederstillinger i privat og offentlig sektor. Han har vært administrerende direktør i EDB-skolen (1987–1991), reklamebyrået DMB&B (1994–1997), TVNorge (1997–2001) og reklamebyrået Bates (2002–2013). I perioden 2013 til 2019 var han rådmann i Brønnøy kommune før han i 2019 gikk til stillingen som daglig leder for Bækkelaget Sportsklub og Norway Cup. 

Han er utdannet siviløkonom ved Handelshøyskolen BI. 

## Referanser
Lisbetbreen

**Lisbetbreen** er en isbre på Spitsbergen på Svalbard. Den ligger i skillet mellom James I Land i sør og Andrée Land i nord. Den er rundt 15 km lang og «Z»-formet. Den starter i Millarpasset og går først mot øst, snur mot sørøst ved Spissfjellet og tilslutt mot øst igjen, før den ender opp i den store Universitetsmorenen i Vestfjorddalen. Morenen er en endemorene dannet av Lisbetbreen og Universitetsbreen, som kommer inn fra sør like ved.

Breen er oppkalt etter Elisabeth Cathrine Høeg, født Blom (1898-1927), hustru til botanikeren og paleontologen Ove Arbo Høeg, kurator ved Vitenskapsmuseet i Trondheim og deltaker i den norske Svalbard-ekspedisjonen i 1924 og en kollega av J. Lid, som ga breen dens navn.

## Referanser
Stonebreen

**Stonebreen** er en isbre på østsida av Edgeøya. Den er en østlig fortsettelse av Edgeøyjøkulen og strekker seg ut i havet, hvor den danner Edgeøyas østligste punkt. Breen er oppkalt etter en engelskmann ved navn Stone, sannsynligvis en ansatt i Muscovy Company i London.

Stonebreen er den viktigste bidragsyteren til isfjell i området mellom Svalbard og Bjørnøya.

## Referanser
Ursafonna

**Ursafonna** er en platåbre på Spitsbergen på Svalbard. Den ligger sørøst i Ny-Friesland.

## Referanser
. Besøkt 11. mars 2013
Strongbreen

**Strongbreen** er en isbre  på Spitsbergen på Svalbard. Breen har en 11 kilometer bred isfront mot Kvalvågen på vestsida av Storfjorden, på skillet mellom Heer Land og Torell Land.  

Breen er oppkalt etter Frederick Ketelbey Strong (død 1875), konsul i Aten for Hannover og Bayern. Strong var en venn av den tyske geografen August Petermann.

## Referanser
Sveabreen

:*Se også [[Sveabreen (Dronning Maud Land)]].*

**Sveabreen** er en 30 km lang isbre på Spitsbergen på Svalbard. Breen går fra Kongsvegpasset mot sørøst til Nordfjorden, på skillet mellom Oscar II Land og James I Land.

Breen har navn etter «Svea», et gammelt navn på Sverige.

## Referanser
Ugandas distrikter

Uganda er inndelt i 112 administrative distrikter som hver er oppkalt etter sin viktigste by, med unntak av Kabarole med hovedstaden Fort Portal. Distriktene er organisert i fire regioner (øst, vest, nord og sentralt), men regionene har ikke noen administrative funksjoner.

Tidligere var Uganda inndelt i de ti provinsene Nile, Northern, Karamoja, Vest, Øst, Nord Buganda, Busoga, Central, Sør og Sør Buganda. På midten av 1990-tallet ble provinsene erstattet av 38 distrikter. På 2000-tallet ble distriktene i flere omganger delt opp i mindre distrikter. I 2002 var tallet på distrikter 56, og ved utgangen av 2006 var det 80. Siden juli 2010 består Uganda av 111 distrikter og hovedstaden Kampala, som er en egen administrativ enhet.

## Eksterne lenker
* District Information Portal (engelsk)
* Ministry of Local Government (engelsk)
* Distrikt inndeling i 2010 (engelsk)
Tunabreen

**Tunabreen** er en isbre på Spitsbergen på Svalbard. Den ligger i skillet mellom Sabine Land i øst og Bünsow Land i vest. Breen begynner ved Lomonosovfonna og munner ut innerst i Tempelfjorden, like ved Von Postbreen.

Breen har fått navnet fordi den ligger mellom Ultunafjella og Langtunafjella.

## Referanser
Rajya Praja Sammelan

**Rajya Praja Sammelan** var et politisk parti i Sikkim grunnlagt etter Indias selvstendighet i 1947. Praja Sammelan (Folkekonferensen) forfektet en union med India og gurkhabefolkningen i nordre delen av Vest-Bengal. I 1960 gikk Praja Sammelan sammen med Dorjees Sikkim National Congress.

## Referanser
Danny McBride

**Daniel Richard «Danny» McBride** (født 1976) er en amerikansk skuespiller.

## Karriere
Danny McBride er kjent for å spille slaskete og late roller i komedier. Han har dukket opp i filmer som *[[The Heartbreak Kid (2007)|The Heartbreak Kid]]* (2007), *[[Pineapple Express]]* (2008), *[[Tropic Thunder]]* (2008), *[[Land of the Lost]]* (2009), *[[Up in the Air]]* (2009), *[[Due Date]]* (2010), *[[Your Highness]]* (2011) og *[[30 Minutes or Less]]* (2011). Han var også en av stemmene i *[[Grusomme meg]]* (2010), *[[Kung Fu Panda 2]]* (2011) og *[[Sausage Party]]* (2016).

Han spilte hovedrollen i TV-serien *[[Eastbound & Down]]* og en av hovedrollene i TV-serien *[[Vice Principals]]*.

## Filmografi
### Filmer
**[[The Disaster Artist]]* (2017) – Danny McBride
**[[Sausage Party]]* (2016) – Honey Mustard (stemme)
*''Aloha'' (2015) – Colonel «Fingers» Lacy
**[[The Apocalypse]]* (2013) – Danny McBride
* *[[Bullies]]* (2013)
* *[[30 Minutes or Less|30:Minutes or Less]]* (2011) – Dwayne
* *[[Kung Fu Panda 2]]* (2011) – Wolf Boss (stemme)
* *[[Your Highness]]* (2011) – Thadeous
* *[[Due Date]]* (2010) – Lonnie
* *[[Grusomme meg]]* (2010) – Fred McDade (stemme)
* *[[Up in the Air]]* (2009) – Jim Miller
* *[[Land of the Lost]]* (2009) – Will Stanton
* *[[Observe and Report]]* (2009) – Caucasian Crackhead
* *[[Fanboys]]* (2009) – Head of Security (ukredittert)
* *[[Tropic Thunder]]* (2008) – Cody – Vietnam Crew
* *[[Pineapple Express]]* (2008) – Red
* *[[Drillbit Taylor]]* (2008) – Don
* *[[The Heartbreak Kid (2007)|The Heartbreak Kid]]* (2007) – Martin
* *[[Hot Rod]]* (2007) – Rico
* *[[Superbad]]* (2007) – Buddy at Party
* *[[The Foot Fist Way]]* (2006) – Fred Simmons
* *[[All the Real Girls]]* (2003) – Bust-Ass

### TV-serier
**[[Vice Principals]]* (2016–2017) – Neal Gamby (18 episoder)
**[[Eastbound & Down]]* (2009–2013) – Kenny Powers (29 episoder)
* *[[Good Vibes]]* (2011) – Ms. Teets (12 episoder) (stemme)
* *[[Drunk History]]* (2006) – George Washington (1 episode)
* *The Righteous Gemstones* (2019-2023) -  Jesse Gemstone (27 episoder)

### Kortfilmer
* *[[Kenny Powers: The K-Swiss MFCEO]]* (2011) – Kenny Powers
* *[[Fight for Your Right Revisited]]* (2011) – MCA (B-Boys 1)

## Eksterne lenker
*
Lansenér

**Lansenér** eller **lansesoldat** er en ryttersoldat utrustet med lanse, en type kavalerist. Lansenérer var vanlig på 1700- og 1800-tallet og kunne være en del av husar- eller dragonavdelinger. Lansenér tilsvarer det som i sentrale og østlige deler av Europa kalles ułan.


2nd Bombay Lancers.jpg|Indisk lansenéravdeling, *2nd Bombay Lancers* 
Napoleon Guard Light horse lancer by Bellange.jpg|Polsk lansenér i Napoléons *Garde impériale*
Württ. Ulanen Nr. 20 1817.jpg|Tysk lansenér fra *Württembergisches 3. Reiter-Regiment*
17th Lancers advancing.jpg|Det britiske *17th Lancers (Duke of Cambridge's Own)*
Lanceros por Bailén.JPG|Spanske lansenerer
2june2006 363.jpg|Italienske lansenerer


## Referanser
Akhil Bharatiya Gorkha League

**Akhil Bharatiya Gorkha League** (ABGL) (nepali: अखिल भारतीय गोर्खा लीग) (også kalt *All India Gorkha League* (AIGL/IGL) – *Det allindiske Gurkhaforbundet*) er et politisk parti for den nepalitalende minoriteten i den indiske delstaten Vest-Bengal. Partiet ble grunnlagt i 1943 av Damber Singh Gurung. Partiets nåværende generalsekretær heter Amar Lama.

ABGL inngår i People's Democratic Front, en allianse ledet av Communist Party of Revolutionary Marxists av partier som kjemper for nordbengalsk autonomi, men er motstandere av Gorkhaland National Liberation Front.

ABGL har to av totalt 28 mandater i Darjeeling Gorkha Hill Council.

ABGL hadde en avdeling i Sikkim fram til 1970-tallet og det på tale å opprette en ny.

## Referanser


## Eksterne lenker
* 
* 
* 
* 
* 
* West bengal State Assembly Elections 2011 Candidate List 
* Artikel om ABGL i Sikkim Express
Aziz Ansari

**Aziz Ansari** (født 23. februar 1983 i Columbia i Sør-Carolina) er en amerikansk skuespiller og stand-up-komiker.

## Karriere
Ansari fikk sin første rolle i en stor produksjon i 2008, da han spilte en liten rolle i *[[The Rocker]]*, som også har Rainn Wilson, Christina Applegate og Emma Stone på rollelisten. Deretter kom et gjennombrudd i TV-serien *[[Parks and Recreation]]* i 2009, der han spiller en av hovedrollene.

Han spilte også biroller i komediene *[[Observe and Report]]* (2009), *[[I Love You, Man]]* (2009), *[[Funny People]]* (2009), *[[Get Him to the Greek]]* (2010) og *[[What's Your Number]]* (2011). Sin første hovedrolle i en film fikk han i actionkomedien *[[30 Minutes or Less|30:Minutes or Less]]* (2011) med Jesse Eisenberg.

## Utmerkelser
Ansari har vunnet en rekke priser for sine skuespill- og skriveferdigheter, blant annet to Primetime Emmy Awards og to Golden Globe Awards. I 2017 ble han innlemmet i Rolling Stones liste over de beste stand-up komikerene gjennom tidene.

## Filmografi
### Filmer
* *[[Ice Age: Continental Drift]]* (2012) – Squint (stemme)
* *[[What's Your Number?]]* (2011) – Jay
* *[[30 Minutes or Less|30:Minutes or Less]]* (2011) – Chet
* *[[Get Him to the Greek]]* (2010) – Matty
* *[[Funny People]]* (2009) – Randy
* *[[I Love You, Man]]* (2009) – Eugene
* *[[Observe and Report]]* (2009) – Saddamn
* *[[The Rocker]]* (2008) – Aziz
* *[[School for Soundrels]]* (2006) – Classmate

### TV-serier
* *[[Master of None]]* (2015-)
* *[[Parks and Recreation]]* (2009–2012) – Tom Haverford (68 episoder)
* *[[The Life & Times of Tim]]* (2010) – Gabe (1 episode)
* *[[Reno 911!]]* (2009) – Insurance Representative / Resort Salesman (2 episoder)
* *[[Scrubs]]* (2009) – Ed (4 episoder)
* *[[Worst Week]]* (2008) – Morgue Employee (1 episode)
* *[[Human Giant]]* (2007–2008) – Aziz (20 episoder)
* *[[The Flight of the Conchords]]* (2007) – Sinjay (1 episode)
* *[[Cheap Seats: Without Ron Parker]]* (2006) – Rosebowl Director (1 episode)
* *[[New York Noise]]* (2005) – Thadius P. Scornburner (1 episode)
* *[[Uncle Morty's Dub Shack]]* (2004) – MC Bricklayer (1 episode)

### TV-filmer
* *[[Channel 101]]* (2006) – Bill

### Kortfilmer
* *[[Scrat's Continental Crack-up: Part 2]]* (2011) – Squint (stemme)
* *[[Free Hugs]]* (2011) – Mike
* *[[Raaaaaaaandy Declares War on Justin Bieber]]* (2010) – Randy

## Referanser


## Eksterne lenker
* 
*
Torellbreen

**Torellbreen** er en isbre på Spitsbergen på Svalbard, på sørvestkysten av Wedel Jarlsberg Land. Opprinnelig var det navnet på det man trodde var én stor isbre som dannet en 20 km bred brefront sør for Raudfjellet. Etter at detaljert kartlegging ble gjennomført viste det seg at den faktisk besto av to separate isbreer, som ble kalt Austre Torellbreen og Vestre Torellbreen. Det gamle navnet fortsatte å bli brukt om breen på det korte stykket etter at de løp sammen. Etter hvert har imidlertid breen trukket seg så langt tilbake at de to breene ikke lenger møter hverandre, men er skilt av et rundt én kilometer bredt grusområde kalt Torellmorenen.

Breen er oppkalt etter den svenske geologen og glasiologen professor Otto Torell (1828-1900)

## Referanser
Wannseebanen

**Wannseebanen** er en tysk jernbanestrekning. Den går mellom Berlin og Potsdam og var Tysklands første forstadsbane med egne spor.

Den blir betjent av S-Bahntrafikk, og av regoionaltrafikk mellom Wannsee og Potsdam.

1945 var jernbanebrua over Teltowkanalen ødelagt. Det ble derfor innrettet provisoriske holdeplasser ved Kohlhasenbrück på hver side av kanalen, disse ble nedlagt etter at brua var reparert. På grunn av Berlinmuren ble Wannsee endestasjon 1961, etter en jernbanestreik 1980 ble persontrafikken på Wannseebanen helt nedlagt. Etter at S-Bahn-nettet i Vest-Berlin ble overtatt av byen ble linjen gjenåpnet 1. februar 1985 etter omfattende oppgraderingsarbeid.

## Linjekart

 
 

 

 

|}
Evropaiko Komma

**Evropaiko Komma** (**EVROKO**), «Europeiske partiet», er et sentrumpolitisk parti på Kypros, grunnlagt i 2005 av Demetris Syllouris. Partiet er medlem i Det europeiske demokratiske partiet (EDP), men partiet mangler mandat i Europaparlamentet og inngår derfor ikke i noen partigruppe i Europaparlamentet. Partiet stammer fra blant annet Gia tin Evropi («For Europa»).

I det nasjonale parlamentsvalget i 2006 fikk Evropaiko Komma 5,8 prosent og 3 av de totalt 56 mandatene.

## Referanser


## Eksterne lenker
*
Gia tin Evropi

**Gia tin Evropi** (gresk: Για την Ευρώπη, «For Europa») var et politisk parti på Kypros som ble grunnlagt av Yiannakis Matsis før europaparlamentsvalget 2004. 

Partiet fikk 10,8 prosent ved valget og ble det fjerde største partiet på Kypros. Med 37 stemmers overvekt oppnådde partiet å få et mandat til Europaparlamentet. Yiannakis Matsis ble innvalgt og sluttet seg til gruppen for Det europeiske folkepartiet (kristendemokrater) og Europademokrater (EPP-ED). Partiet ble oppløst i og med at Evropaiko Komma («Europeiske partiet») ble dannet.

## Referanser


## Eksterne lenker
* «European Democracy» hos *Ovguide.com*
Dimokratikó Kómma

**Dimokratikó Kómma** (**DIKO**), «Demokratiske partiet», er et sentrumpolitisk parti på Kypros, grunnlagt i 1976 av Spyros Kyprianou. Etter Europaparlamentvalget 2004 satt partiets europaparlamentarikere i Alliansen av liberale og demokrater for Europa (ALDE), men uten å tilhøre noe europeisk parti. Siden Europaparlamentvalget 2009 sitter partiets europaparlamentarikere istedet i Progressive forbundet av sosialdemokrater i Europaparlamentet (S&D).

Ved Europaparlamentsvalget 2004 fikk partiet 17,1 % av stemmene og ble det tredje største partiet på Kypros. Ved det nasjonale parlamentsvalget i 2006 fikk partiet 17,9 % og 11 av de totalt 56 mandater. I Europaparlamentsvalget 2009 fikk partiet 12,3 % av stemmene, det vil si en nedgang på tre prosentenheter sammenlignet med valget 2004. Partiet fikk allikevel beholde sine mandater og forble det tredje største partiet på øyen.

## Referanser


## Eksterne lenker
*
Svarttrådbladbille

**Svarttrådbladbille** (*Luperus longicornis*) er en bille som tilhører familiegruppen bladbiller (Chrysomelidae). 

## Utbredelse
Svarttrådbladbille er utbredt i Europa, Nord-Afrika, nord for Himalaya og østover i Asia til Japan. Den er en av de vanlig bladbillene i Norge. 

## Utseende
Svarttrådbladbille er 4-5 mm lang. Hodet, dekkvingene og brystskjoldet er mørkt, skinnende svart. Kroppen er ganske høy og hvelvet, kroppens sider er ganske parallelle, men noe bredere bakerst. Den kan minne litt om enkelte små arter av trebukker. Beina er lyst gule, baklåret er mørkt. Antennene er mørke trådformet og lange, men de første rotleddene er lysere gule. Hunnen har litt kortere antenner enn det hannen har.

## Levevis
Larvene lever på røtter av gress. Voksne spiser på blader av løvtrær, særlig på ulike slag bjørk (*Betula sp.*) og seljer (*Salix sp.*), men også på andre trær som sommereik (*Quercus robur*) og osp (*Populus tremula*). 

Overvintringen skjer i larvestadiet, og den siste utviklingen fram til voksent individ fortsetter om våren. De kjønnsmodne (imago) billene finnes midt på sommeren.

## Referanser




## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* Svarttrådbladbille ''Luperus longicornis'' – Culex.biol.uni.wroc.pl
* Chrysomelidae – Thewcg
* Svarttrådbladbille ''Luperus longicornis'' - Fauna Europaea
* Svarttrådbladbille ''Luperus longicornis'' – Biolib
* Norsk Entomologisk forening
Mark P. McCahill

**Mark P. McCahill** (født 7. februar 1956) er en amerikansk programmerer og internettpionér. Som ansatt ved University of Minnesota Computer Center deltok han i utviklingen av en rekke internetteknologier fra slutten av 1980-tallet. Han ledet arbeidet med utviklingen av Gopherprotokollen og POPmail (en av de første epostklientene) og deltok i utviklingen av URL. Gophers menybaserte hypermedia og søkemotorer dannet grunnlaget for populariseringen av World Wide Web, og var den ledende standarden for informasjonsutveksling på internett i første halvdel av 1990-tallet. I perioden 1994-1995 utviklet McCahills team GopherVR, et 3D-brukerinterface for Gopherprotokollen for å utforske hvordan romlige metaforer kunne brukes til å organisere informasjon og danne sosiale møteplasser. Han var også involvert i Croquet Project. I 2007 ble McCahill ansatt ved Office of Information Technology ved Duke University, hvor han jobber med tredimensjonale lære- og samarbeidssystemer. I februar 2010 avslørte filosofiprofessoren Peter Ludlow, en kjent skikkelse innen videospillverdenen, at McCahill stod bak internettpersonligheten Pixeleen Mistral, redaktøren for *[[The Alphaville Herald]]*, en avis grunnlagt av Ludlow som fokuserer på virtuelle verdener.

McCahill var den første som brukte begrepet «surfe på internett» (24. februar 1992), noe han har forklart med sin interesse for brettseiling (Windsurfing på engelsk).

## Referanser
Gopher

**Gopher** er en protokoll for utveksling av informasjon på Internett. Tidlig i 1990-årene var det den mest brukte protokollen på Internett, og den la grunnlaget for den senere suksessen til World Wide Web fra midten av 1990-årene. Gopher hadde blant annet et menybasert og brukervennlig grensesnitt og en søkemotor. Protokollen ble lansert våren 1991 av Mark P. McCahill, Farhad Anklesaria, Paul Lindner, Daniel Torrey og Bob Alberti ved University of Minnesota. Selv om Gopher etterhvert i all hovedsak ble erstattet av World Wide Web, brukes protokollen fortsatt av en del entusiaster.
POPmail

**POPmail** var en tidlig epostklient utviklet ved University of Minnesota av en gruppe ledet av Mark P. McCahill. Den originale versjonen var et HyperCardbasert program som fungerte som en POP-klient (Post Office Protocol). Senere versjoner ble skrevet som vanlige Macintosh-applikasjoner, og programmet kom også i en PC-versjon. POPmail og Eudora hadde stor betydning i populariseringen av epostklienter med grafisk brukergrensesnitt i motsetning til tidligere tiders terminalbaserte grensesnitt.
Jonas Fjeld Rock n’ Rolf Band (album)

***Jonas Fjeld Rock n' Rolf Band*** er et musikkalbum med Jonas Fjeld Rock'n'Rolf Band, utgitt i 1973. Dette er gruppas første album.

## Sporliste
### Side A
# «Falling Apart» (Bølle/Fjeld)
# «Sadist's Elegy» (Bølle/Fjeld)
# «Moonshine Man» (Bølle/Fjeld)
# «Pregnant» (Bølle/Fjeld)
# «A Child's Playgrounds (of Verses)» (Fjeld)
# «Love and Kiss» (Bølle/Fjeld)
# «Bridge Over Tonic Water» (Fjeld)

### Side B
# «Clay-pipe Alice» (Jack the Ripper/Fjeld)
# «I'm Getting Out of This» (Bølle/Fjeld)
# «Dingledansen/Springer fra Konnerud» (Bølle)
# «Return to Sender» (Scott/Blackwell)
# «Merkverdige vorter» (Bølle/Fjeld)
# «Jo-Anna, the Horsefly» (Bølle/Fjeld)
# «Hviskende vind» (Bølle/Fjeld)

## Medvirkende
### Jonas Fjeld Rock n' Rolf Band
* Jonas Fjeld – låtskriver, gitar, sang
* Herodes Falsk – plastsaksofon
* Olaf Hjellum – sang, kornett, orgel
* Tom Knutsen – trommer
* Erik Kristensen – gitarist
* Øyvind Kristensen – bass
### Andre medvirkende
* Audun Tylden - produsent, låtskriver, arrangement
* Harald Are Lund – produsent, mix
* Egil Eide - tekniker, mix
* Inge Holst Jacobsen - tekniker

## Eksterne lenker
*
Solavågen

**Solavågen** (også skrevet **Solevåg**) er en tettbebyggelse i Sula kommune på Sunnmøre. Det ligger rundt 9 kilometer sørøst for kommunesenteret Langevåg. 

Solavågen hadde om lag 1 156 innbyggere i 1998, men har hatt stor befolkningsvekst det siste tiåret. Stedet ligger langs Storfjorden med ferjesamband Festøya-Solavågen, med relativt nye bilferjer fra 2010.
Guitar Hero: Metallica

***Guitar Hero: Metallica*** er et musikkvideospill som er utviklet av Neversoft og distribuert av Activision. Spillet ble lansert i Nord-Amerika på PlayStation 3, Wii, og Xbox 360 den 29. mars 2009 og på PlayStation 2 den 14. april 2009, med en europeisk utgivelse mai 2009. Dette spillet er det andre av Guitar Hero-serien som følger karrieren til en spesiell musikkgruppe. Det første var *[[Guitar Hero: Aerosmith]]*.

Spillet er basert på *[[Guitar Hero World Tour]]* og kan spilles med trommer, gitar, bass og vokal.

## Referanser


## Eksterne lenker
*
Pira (distrikt)

**Pira** er et distrikt i provinsen Huaraz i regionen Ancash i Peru. Distriktet grenser til distriktet Pariacoto i nordvest, til distriktet Jangas og til provinsen Carhuaz i nordøst, til distriktene Independencia og Huaraz i øst og til distriktet La Libertad i sør. Distrikthovedstaden er Pira.

## Referanser


## Eksterne lenker
* Censos Nacionales: XI de Población y VI de Vivienda 2007.
Tarica (distrikt)

**Tarica** er et distrikt i provinsen Huaraz i regionen Ancash i Peru. Distriktet grenser til provinsen Carhuaz i nord og i øst og til distriktet Independencia i sør og Jancas i vest. Distrikthovedstaden er Tarica. Distriktet ble opprettet den 2. februar 1956 ved lov nr. 12 643.

## Referanser


## Eksterne lenker
* Censos Nacionales: XI de Población y VI de Vivienda 2007.
Melbourne Museum

**Melbourne Museum** er et museum i Melbourne i Australia. Museet ligger i Carlton Gardens rett nordøst for Melbourne sentrum og er del av Museums Victoria.

Museet har flere faste utstillinger og omreisende utstillinger (for eksempel «Titanic» og Tutankhamon). Utstillingene er både naturhistoriske og sosialhistoriske, samt Bunjilaka som er en utstilling om aboriginer i Victoria. De har også en IMAX-kino som viser filmer i 3D-format.

Museet var opprinnelig samlokalisert med State Library of Victoria i den nåværende biblioteksbygningen i La Trobe Street. I 2000 ble museet flyttet til sin nåværende bygning i Carlton Gardens.

## Se også
*Immigration Museum
## Eksterne lenker
*
Rødbrysttrådbladbille

**Rødbrysttrådbladbille** (*Luperus flavipes*) er en bille som tilhører familiegruppen bladbiller (Chrysomelidae).

## Utbredelse
Rødbrysttrådbladbille er utbredt i Europa. Den er en av de vanlige bladbillene i Norge.

## Utseende
Rødbrysttrådbladbille er 4-5 mm lang. Hodet og dekkvingene er mørkt, skinnende svart. Brystskjoldet er lysere, gulorange. Kroppen er ganske høy og hvelvet, kroppens sider er ganske parallelle, men noe bredere bakerst. Den kan minne litt om enkelte små arter av trebukker. Beina er lyst gule, men låret er mørkt innerst mot kroppen. Antennene er mørke trådformet og lange, men de første rotleddene er lysere gule. Hunnen har litt kortere antenner enn det hannen har.

## Levevis
Voksne biller spiser på blader av løvtrær.

Overvintringen skjer i larvestadiet, og den siste utviklingen fram til voksent individ fortsetter om våren. De kjønnsmodne (imago) billene finnes midt på sommeren.

## Referanser




## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* Chrysomelidae – Thewcg
* Rødbrysttrådbladbille ''Luperus flavipes'' - Fauna Europaea
* Norsk entomologisk forening
Arendal (andre betydninger)

**Arendal** har flere betydninger:
*Arendal, by og kommune i Aust-Agder
*Arendal (tettsted), Arendal by og omegn
*Arendal (Göteborg), bydel i Göteborg, Sverige
*KNM «Arendal» norsk jager
Nizam’s Guaranteed State Railway

**Nizam's Guaranteed State Railway** (NGSR) var et jernbaneselskap i den indiske fyrstestaten Hyderabad. Det ble etablert i 1879 og overtok da etter **Nizam's State Railway** (NSR), som ble grunnlagt i 1870. NGSR hadde først hovedstasjon i Secunderabad, deretter i hovedstaden Hyderabad. I 1905 trafikkerte NGSR et jernbanenett på 560 km, forlenget til  km i 1923 og  km i 1930. Etter at India innlemmet staten, ble NGSR i 1951 overtatt av Central Railway.

NSR var eid av nizamen av Hyderabad, men drevet under britisk kontroll. Det ble opprettet i forbindelse med at jernbanen mellom Bombay og Madras ble lagt gjennom staten Hyderabad og det var behov for tilknytning av hovedstaden Hyderabad til Great Indian Peninsula Railways linje. NSR åpnet for trafikk i 1874. 

I 1879 ble videre utbygging av jernbanenettet overtatt av Nizam's Guaranteed State Railway, et børsnotert selskap der den hyderabadske stat garanterte for aksjonærenes utbytte. NGSR var lenge en utgiftspost for den hyderabadske stat. Dette ble imidlertid snudd. På 1930-tallet ga jernbanen overskudd for staten. I 1930 kjøpte den hyderabadske stat ut aksjonærene og overtok selskapet helt.

Jernbanenettet ble utbygget, blant annet i forbindelse med at Hyderabad (Deccan) Company startet drift av kullfeltene ved Singareni, senere overtatt av Singareni Collieries Company. Fra knutepunktet i Secunderabad ble det bygget linjer nordøstover til Warangal og videre til Dornakal. Denne linjen ble videreført sørover over grensen til havnebyen Bezawada i Britisk India. En annen viktig utbygging, *Hyderabad-Godavari Valley Railways* gjennom  Godavari-dalen, var ferdig i 1900. Linjen gikk vestover via Aurangabad til Manmad i Bombay presidentskap. 

## Referanser
Jervis Bay Territory

**Jervis Bay Territory** er et territorium i Føderasjonen Australia. Det ble overført fra delstaten New South Wales til føderale myndigheter i 1915 slik at den nye føderale hovedstaden i Canberra ville ha tilgang til havet. 

Det har blitt administrert som del av Australian Capital Territory frem til ACT fikk territorielt selvstyre, selv om det hele tiden har vært et separat territorium. Jervis Bay er oppkalt etter den britiske admiralen John Jervis, 1. jarl av St Vincent.

Rundt 394 mennesker bor i territoriet og flesteparten jobber og bor på marinebasen HMAS «Creswell» i territoriet. Den største byen i området er Vincentina som ligger 3 kilometer nord for grensen til New South Wales og har 2750 innbyggere.

Sent på 1960-tallet var det planlagt å bygge et atomkraftverk i territoriet. Prosjektet ble kansellert i 1971 etter at grunnarbeid og fundamentering hadde blitt gjort. Området er i dag parkeringsplass for den nærliggende stranden Murray Beach.

## Referanser
2 Operational Conversion Unit RAAF

**No. 2 Operational Conversion Unit RAAF** (forkortet: *No. 2 OCU*) er Royal Australian Air Forces treningsavdeling ved RAAF Base Williamtown i New South Wales . Hovedoppgaven til enheten er å trene jagerpiloter til å fly F/A-18 Hornet. Nye RAAF piloter kommer til avdelingen etter å ha hatt grunnleggene jetflyutsjekk ved 76 Squadron. Etter fullført jagerutdanning blir pilotene overført til RAAFs operative jagerskvadroner 3 Squadron, 75 Squadron og 77 Squadron.

Avdelingen ble først opprettet under andre verdenskrig og ble lagt ned i mars 1947. Avdelingen ble gjennopprettet i mars 1952 for å gi utsjekk på Commonwealth CA-27 Sabre og siden da har de trent samtlige australske jagerpiloter. Den er organisert under No. 81 Wing.

## Referanser
Hekseprosessene i Torsåker

**Hekseprosessene i Torsåker** var en rettsprosess som fant sted i Torsåkers socken i Ångermanland (Sverige). Prosessen var den største hekseprosessen under heksehysteriet som er kjent som «Det stora oväsendet» 1668&ndash;1676, og den største hekseprosessen noensinne i Sverige. 71 personer, 65 kvinner, 2 menn og 4 gutter, ble brent etter å ha blitt halshugget. 

I 1674 hadde det heksehysteriet som hadde ført til hekseprosesser i flere svenske landskap etter rettssaken mot Märet Jonsdotter i Lillhärdal i 1668, nådd Ångermanland. 15. oktober 1674 begynte en rettssak på gjestgiveriet i Hammar i Torsåkers pastorat (Härnösands stift). Rundt sytti innbyggere fra sognene Torsåker, Dal og Ytterlännäs ble anklaget for hekseri. En av de sentrale personene bak hekseprosessene var presten Laurentius Hornaeus.

Innbyggerne ble anklaget for å ha utøvet trolldom og for å ha bortført barn til Blåkulla. Totalt ble 71 personer henrettet ved halshugning og brenning 1. juni 1675. 65 var kvinner (hver 5. kvinne i Torsåkers pastorat), 2 menn og 4 gutter. Noen kilder hevder at 9 personer ble henrettet allerede 28. mars, mens de resterande 62 ble henrettet 1. juni på Häxberget i Kramfors kommun for reiser de skulle ha foretatt til Blåkulla og seks med djevelen. 

Dette er Sveriges største dokumenterte massehenrettelse i fredstid som har blitt gjennomført med støtte i gjeldende lovverk. Under heksejakten 1668&ndash;1676 ble cirka 300 mennesker henrettet for trolldom i Sverige. Videre ble rundt hundre anklaget og dømt til lavere straffer. Først da barnevitnene ble avslørt som upålitelige under prosessene i Stockholm i 1676 avtok hekseprosessene.

Loven om straff for trolldom ble ikke avskaffet før i 1779.

## Kilder
* Alf Åberg: *Häxorna. De stora trolldomsprocesserna i Sverige 1668–1676*, Esselte studium. (1989)
* Karl Hamberg: *De stora trolldomsprocesserna i Sverige åren 1668-1676*

## Eksterne lenker
*
Retten (Den europeiske union)

**Retten**  (engelsk: General Court) er en selvstendig domstol i Den europeiske union. Den er underinstans til Domstolen. Samlet utgjør de to domstolene EUs samlede domstolsystem. Retten holder til i Luxembourg, sammen med de øvrige domstolene i EU.

Retten avgjør blant annet klager direkte fremsatt av borgere i EU-land og saker som reises av medlemsland mot Europakommisjonen. Retten består av 27 dommere, en fra hvert medlemsland.

Inntil Nice-traktaten i 2005 ble Retten kalt Domstolen i første instans. Navnet ble endret da EU fra samme tidspunkt gjorde det mulig å opprette spesialdomstoler på lavere nivå. Etter opphevelsen av Personalretten har denne adgang vært ubenyttet.

## Referanser


## Eksterne lenker
* CURIA – EU-domstolens internettside (alle EU-språk) Besøkt 5. april 2012
Chowmahalla-palasset

**Chowmahalla-palasset**  er et palasskompleks i Hyderabad i India. Komplekset består av fire slott som danner en rektangulær indre hage. Det ble påbegynt på 1700-tallet og var sete for nizamdynastiet som hersket over staten Hyderabad fra 1724 til 1948. 

De fire slottene hadde ulike funksjoner. Det nordre, kalt *Khilwat Mubarak*, ble benyttet til offisielle seremonier og det var her nizamen hold *durbar* eller hoff. *[[Gaddi|Masnaden]]* eller tronen var plassert her. Det ble modernisert fra 1913 til 1916 under nizam Osman Ali Khan. Slottet i sør ble benyttet til mottagelse av embetsmenn og dignitærer. Nizamen hadde sitt private kvarter i det vestlige slottet.

Chowmahalla-palasset ble restaurert fra 2000 til 2005 da det åpent for publikum.

## Referanser


## Eksterne lenker
*
Supermarked

Et **supermarked** er en stor dagligvareforretning med selvbetjening. Supermarkeder har på ett butikkområde et vareutvalg som dekker størstedelen av det alminnelige forbrukerbehov, herunder behovet for ferskvarer (frukt, grønnsaker, kjøtt og lignende).

Supermarkeder inngår ofte i en forretningskjede.

## Europa
I krysset Odengatan 31 og Roslagsgatan i Stockholm åpnet Konsum etter amerikansk forbilde Sveriges første *snabbköp* (= kjappkjøp) 19. juni 1941. På grunn av rasjoneringskortene under andre verdenskrig gikk likevel ikke innkjøpene så kjapt som håpet, og forretningsmodellen slo først igjennom etter krigen. Men det norske damebladet *Urd* skrev i 1941 en reportasje fra butikken, som dannet en enorm kontrast til norske husmødres virkelighet, der de daglig stod i kø i timevis bare for å få tak i det aller nødvendigste. Tilstrømningen til den svenske selvbetjeningsbutikken var stor. Svingdøren førte bare inn, ikke ut igjen, og man tok selv en ståltrådskurv til å ha varene i. Handlevogner fantes også, der man kunne sette et lite barn i den øverste kurven og varene i den nederste. Varene var tenkt å bli billigere på grunn av innsparingen ved mindre personal, men i stedet valgte man i første omgang å beholde de ordinære prisene, men med en bonus ved betaling. Fristelsen til å stikke noe i lommen forsvant av seg selv, skrev *Urd*, ettersom de unge damene ved utgangen hadde utsyn til hver sin passasje mellom reolene; og på motsatt side dekket et kjempespeil hele bakveggen, plassert på skrå, slik at personalet hadde overblikk over hele butikklokalet.

### Norge
I 1960 åpnet Jens Evensen et supermarked for matvarer i Oslo (i Holtangården, Grønlandsleiret 25). Tidligere kjeder av supermarkeder var Vivo, Irma, Bonus og Jens Evensen-kjeden.

## Se også
* Liste over supermarkedkjeder
* Kjøpesenter

## Referanser


## Eksterne lenker
*
Ubykhisk

**Ubykhisk** var et pontisk språk som ble snakket på østkysten av Svartehavet i Tyrkia. Språket døde ut den 7. oktober 1992 da den siste som snakket språket, Tevfik Esenç, døde.

Et unikt trekk ved den ubykhiske fonologien var at det bare hadde to vokaler, men hele 81 konsonanter. Språket ble studert av blant andre Georges Dumézil, som også gjorde atskillige lydopptak.
Bærum idrettspark

**Bærum idrettspark** (tidligere **Hauger idrettspark**) er et idretts- og friluftsområde på Hauger og Rud i Bærum kommune. Idrettsparken består av flerbrukshall, kunstisbane, Bærum ishall, baseball-/softballanlegg, tennisbaner, putting-greener for golf og grøntarealer for blant annet fotball.
 
## Kunstisbanen
Hauger kunstis åpnet i 1988 og er et spesialanlegg for bandy. Banen benyttes som hjemmebane for flere bandyklubber, deriblant Hauger Bandyklubb. Flere kamper under Bandy-VM 1993 ble arrangert her. Banen har også vært arena for flere NM-finaler. På sommeren benyttes flaten til tennis og har plass til ni baner. VBTK (Vestre Bærum tennisklubb) bruker tennisbanen.

## Bærum ishall

Ishallen ble åpnet i 1993 og er hjemmebanen til ishockeylaget Jutul.

## Referanser


## Eksterne lenker
* Bærum kommune, idrettsanlegg
Bendixtroféet

**Bendixtrofeet** var et amerikansk fly-racingtrofé. Kappløpet var sponset av industrimannen Vincent Bendix, som grunnla Bendix Corporation, og var en del av *National Air Races*. Det begynte i 1931 og premien var 1500 dollar i tillegg til trofeet. Trofeet er nå i National Air and Space Museum i Washington D.C.. Siste race var i 1962.

## Løpet
Hensikten med løpet var å engasjere ingeniører til å bygge raskere og mer solide fly. De fløy fra Burbank i California til Cleveland i Ohio bortsett fra to år da løpet var fra New York til Los Angeles. James Harold Doolittle var den første som vant løpet. Den største kvinnelige flygeren noensinne, Jacqueline Cochran, vant i 1938 Bendixtrofeet. Tre ganger på rad vant Paul Mantz. Fra 1946 til 1948.

Under andre verdenskrig ble ikke løpet kjørt, og etter krigen var det ofte flygeveteraner fra United States Army Air Forces som deltok og vant. Blant dem: Kaptein Manuel Fernardez jr.
I 1960-årene ble USAs interesse for flyløp redusert som skyldes større fokus på romkappløpet. En av vinnerne, Richard F. Gordon jr. i 1961, ble en astronaut for NASA

## Mister Mulligan
Det eneste flyet som ble spesialdesignet for det formål å vinne Bendix løpet var *Mister Mulligan* (Howard DGA-6). Ben Howard bestilte og fløy flyet i 1935-løpet. Ben og Gordon Israel, ingeniør for Grumman Aircraft Engineering Corporation, designet og produserte flyet. Det ble laget for å fly hele løpet uten stans i stor høyde. Dette hadde aldri blitt gjort føt, men Israel (annenpilot) og Howard vant racet med flyet. 
Flyet som kom på annenplass var raskere, men måtte stanse for å fylle tanken. Dette hindret piloten, Roscoe Turner, fra å vinne. Tidsforskjellen mellom de to flyene var bare 23,5 sekunder.

Da Harold Neumann fløy *Mister Mulligan* vant han Thompson-trofeet i 1935. Dette løpet var annerledes enn Bendixløpet som var over en lang distanse. Thompsonløpet gikk derimot rundt master innenfor et mindre område.
Da *Mister Mulligan*, med Ben Howard og kona hans Maxine, fløy Bendixløpet på nytt ble det ødelagt da en av propellbladene falt av. Dette resulterte i en nødlanding 64 km fra Crownpoint i New Mexico. Nødlandingen tok nesten livet av pilotene.

## Vinnere




## Referanser
VM i basketball for menn 2010

**[[Verdensmesterskapet i basketball for menn]] 2010** ble avholdt i Tyrkia mellom 28. august og 12. september 2010. Det var et samarrangement av det internasjonale basketballforbundet (FIBA), tyrkiske basketballforbundet og organisasjonskomiteen 2010. Det anses å være en like prestigefylt konkurranse som Basket-OL.

## Innledende runde
### Gruppe A

### Gruppe B

### Gruppe C

### Gruppe D

## Sluttspill
### Finale

## Sluttstilling

## All-Star Team
*  Luis Scola
*  Linas Kleiza
*  Kevin Durant (**MVP**, mest verdifulle spiller)
*   Hedo Türkoğlu
*   Miloš Teodosić

## Referanser


## Eksterne lenker
*
Eva Sandvik Stugu

**Eva Sandvik Stugu** (født 7. april 1922, død 26. mars 2017) var en klaverpedagog bosatt på Stabekk. Hun var førsteamanuensis ved Musikkonservatoriet i Oslo/ Musikkhøgskolen. Hun tok musikklærereksamen i 1943. Senere studerte hun både i USA og Genève. Hun underviste også ved École internationale de Genève, Buskerud Musikkonservatorium og Østlandske musikkonservatorium. 22. november 2005 ble hun tildelt Kongens fortjenstmedalje i gull.

## Bibliografi
* *Perler fra barokken 2* 2004
* *Perler fra klassisismen *
* *Nyere norsk klavermusikk* – Til bruk i undervisningen – Trinn 1-4 1994
* *Lær å spille piano* 1970
* *Perler fra barokken 1* 1957

## Referanser


## Litteratur
* Fødselsdagsomtale i *Aftenposten*, 4. april 2012 side 62
Wilsons Promontory

**Wilsons Promontory** er en halvøy som inkluderer det sørligste punktet (South Point) på det australske fastlandet. 

Den første europeeren som utforsket området var George Bass som oppdaget det i januar 1798. Hans opprinnelige navn på området var *Furneaux's Land* siden han trodde at det var landområdet Tobias Furneaux hadde oppdaget under sin oppdagelsesreise i 1770-årene. Da Bass vendte tilbake til Sydney ble han og Matthew Flinders enige at det ikke var landområdet beskrevet av Furneaux. På Flinders' anbefaling ble området oppkalt etter Thomas Wilson som var en handelsmann i London og venn av Flinders.

I 1898 ble Wilsons Promontory nasjonalpark etablert. Området var stengt under andre verdenskrig siden det ble brukt som treningsområde for australske styrker.

## Referanser


## Eksterne lenker
* Wilsons Promontory National Park
Royal Academy of Music

**Royal Academy of Music** (forkortet **RAM**) er en musikkhøyskole i London. Den ble grunnlagt av Lord Burghersh i 1822 med hjelp og idéer fra den franske harpisten og komponisten Nicolas Bochsa. I år 1830 fikk skolen et Royal Charter av Kong Georg IV.

Høyskolen ligger på Marylebone Road i sentrum av London nær Regent's Park.

Nåværende rektor (2007) er amerikaneren Curtis Price.

## Referanser


## Eksterne lenker
*
World Radio TV Handbook

***World Radio TV Handbook*** (eller ***WRTH***) er et årlig engelskspråklig oppdatert oppslagsverk over alle verdens radio og fjernsynstasjoner. 

WRTH kom ut første gang i 1947, utgitt av Oluf Lund Johansen (1891–1975) som *World Radio Handbook* (WRH). Ordet «TV» ble tatt med i tittelen i 1965, da Jens M. Frost (1919–1999) overtok redaktørjobben. Boka hadde da allerede i flere år inkludert TV-stasjoner. I 1986 overlot Frost redaktørjobben til Andrew G. (Andy) Sennitt.

1949-utgaven er den første som er nummerert, som fjerde utgave. De tre første er:
* 1. utgave, «Winter Ed. 1947» på coveret og utgitt i november 1947.
* 2. utgave, «1948 (May-November)» på coveret og utgitt i mai 1948
* 3. utgave, «1948-49» på coveret og utgitt i november 1948.

Det ble i perioden 1959-1971 utgitt en egen oppdatering om sommeren. Fra 1959 til 1966 ble dette kalt for «Summer Supplement». Fra 1967 til 1971 ble de hetende «Summer Edition».

## Litteratur
* Gilbert, Sean; Nelson, John; Jacobs, George, ''World Radio TV Handbook 2007'', Watson-Guptill, 2006. ISBN 0953586499.

## Referanser


## Eksterne lenker
* World Radio TV Handbook
Eikedalen Skisenter

**Eikedalen Skisenter** ligger i Samnanger kommune, ved inngangen til Kvamskogen, fjellplatået mellom Samnanger og Hardanger. Skisenteret hadde tidligere Nord-Europas 10. lengste stolheis, stolheisen på 1800 meter. Toppunktet Grøet ligger på 918 meter over havet og har en fallhøyde på 470 meter. Det andre toppunktet, Volafjellet, ligger på 740 moh. Eikedalen har tilsammen syv skitrekk og en stolheis med 12 løyper, hvor 6 av dem er flombelyst.

## Referanser


## Se også
* Liste over norske alpinanlegg

## Eksterne lenker
* Eikedalen Skisenter
Presidentvalget i Bougainville 2008

**Presidentvalget** ble avholdt i Bougainville (en autonom region på Papua Ny-Guinea) fra 30. november til 18. desember 2008. Velgerne stemte over ny president for den autonome regionen Bougainville, etter at president Joseph Kabui døde den 7. juni mens han innehadde embetet.

Den potensielle gjenopptakelse av kontroversielle gruvedrift, som var årsaken til Bougainvilles borgerkrig på 1990-tallet, var angivelig et sentralt tema i denne valgkampen.

De to hovedkandidatene var Papua Ny-Guineas tidligere gruveminister Sam Akoitai og den tidligere opprørssoldat Sam Kaouna. I alt var det 14 kandidater som stilte til valg.

James Tanis, en tidligere separatistleder som kom på tredjeplass ved valget i 2005 bak Kabui og den tidligere guvernøren John Momis, vant valget, noe som ble kunngjort 28. desember 2008. Han ble tatt i ed 6. januar 2009.

## Referanser
A Short Biographical Dictionary of English Literature

***A Short Biographical Dictionary of English Literature*** er en samling biografier over engelsksproglige skribenter. Den ble skrevet av John William Cousin (1849–1910) og utgitt i 1910. De fleste av de biografiske artiklene består kun av étt avsnitt, men noen artikler, som f.eks. den for William Shakespeare, er ganske lange.

## Referanser


## Eksterne lenker
* 
* ''A Short Biographical Dictionary of English Literature'' hos Internet Archive
Hop

**Hop** kan sikte til:

* Hop (Fana), bydel i Bergen
** Hop holdeplass, bybane-holdeplass
* Hóp, innsjø på Island
* Stjernehop, en gruppe stjerner bundet av gravitasjon
* Galaksehop, en gruppe galakser bundet av gravitasjon
* Flokk, bøling, klynge, rei, skare, stim eller sverm

;Personer
* Henrik Hop, norsk motstandsmann
* Vidar Hop, norsk travkusk

## Se også
* Hope
* Hopen (andre betydninger)
Joseph Kabui

**Joseph Kabui** (født 1954 i Panguna, sentralt på Bougainville, død 7. juni 2008 på Buka, nord på Bougainville) var en papuansk politiker som var president i den autonome regionen Bougainville fra 15. juni 2005 til sin død 2008. Han var tidligere guvernør for samme region fra 1987 til 29. august 1990.

## Referanser


## Eksterne lenker
* Bougainville elects Joseph Kabui as president
* Joseph Kabui
Kalifat-bevegelsen

**Kalifat-bevegelsen** var en politisk bevegelse blant muslimer i kolonitidens India. Den vokste fram i 1919 mot bakgrunn av seiersmaktenes behandling av Det osmanske rike, en av de tapende parter i første verdenskrig. Bevegelsen utviklet seg til å bli en anti-britisk, nasjonalistisk bevegelse. Den falt sammen i 1922.

Første verdenskrig, der mange indere deltok på britisk side, hadde medført uro blant muslimene i India fordi det var en krig mot Det osmanske rike og dets leder, sultanen, som også var kalif, islams overhode. Kalifat-bevegelsen vokste fram i september 1919 og protesterte mot behandlingen av Det osmanske rike og kalifen. Særlig betingelsene i freden i Sèvres, inngått i august 1920, ble sett på som uakseptable og Kalifat-bevegelsen krevde av kalifen fikk beholde tilstrekkelig land til å kunne forsvare islams hellige steder.

Bevegelsen appellerte i hovedsak til den urbane middelklassen. Den ble også støttet av velstående handelsmenn, særlig i Bombay. Disse sto for en mer moderat linje enn det som preget bevegelsen ellers. Brødrene Mohammed og Shaukat Ali var prominente ledere i bevegelsen og utarbeidet i 1920 et manifest for bevegelsen. Begge brødrene ble fengslet av britene.

Kalifat-bevegelsen fikk støtte av All-India Muslim League. Den inngikk samarbeid med Kongresspartiet og Gandhi, slik at en felles muslimsk-hinduistisk front mot den britiske kolonimakten ble dannet. I juni 1920 lanserte Kalifat-bevegelsen en ikkesamarbeids- og boikottkampanje mot britene, politisk og økonomisk, og det ble holdt demonstrasjoner. Denne utviklet seg fra september samme år til å bli en del av den større ikkesamarbeidsbevegelsen som Gandhi ledet.

I 1922 falt Kalifat-bevegelsen sammen. Det osmanske rike var delt opp og i Tyrkia hadde sekulære nasjonalister under ledelse av Kemal Atatürk tatt makten. I tillegg avblåse Gandhi ikkesamarbeidskampanjen.

## Referanser
En fiende å dø for

***En fiende å dø for*** er en svensk thriller fra 2012 regissert og skrevet av Peter Dalle. Norske Sven Nordin spiller rollen som kaptein på ekspedisjonsskipet.

## Handling
Historien begynner i løpet av høsten 1939, når den tyske regjeringen lanserer en polar-ekspedisjon, som består av representanter fra en rekke nasjoner. Denne internasjonale samlingen av forskere som, like før andre verdenskrig, reiser på ekspedisjon til Svalbard for å lete etter bevis på at Alfred Wegeners Pangaea-teori fra 1912 er riktig. Gruppen blir ledet av geologen Friedrich Mann, og hans assistent Leni Röhm. Tre andre forskere fra England og Sverige skal også delta, sammen med en norsk kaptein og et russisk mannskap om bord på skipet de skal seile med.

Når verdenskrigen bryter løs, er ekspedisjonsmedlemmene tvunget til å velge side i krigen, selv de nøytrale svenskene. Men stemningen på skipet begynner snart å endre seg mer og mer, på grunn av den politiske situasjonen i verden. Når forskeren Friedrich mottar ordre direkte fra Berlin om å ta over kommandoen på skipet, og gripe inn i de væpnede konfliktene i Polhavet med dynamitt som blir lagret om bord, eskalerer situasjonen ytterligere.

## Rolleliste (i utvalg)
* Tom Burke –  Terrence
* Allan Corduner–  Martin
* Jeanette Hain –  Leni
* Sven Nordin –  Kaptein
* Axel Prahl –  Friedrich
* Richard Ulfsäter  –  Gustav

## Referanser


## Eksterne lenker
*
Den andre fransk-marokkanske krig

**Den andre fransk-marokkanske krig** (fransk: *Campagne du Maroc*; «Marokkofelttoget») fant sted fra 1907 til 1914, og endte med at Marokko ble et fransk protektorat. I 1908 avsatte ʿAbd al-Ḥafīẓ av Marokko den daværende sultanen ʿAbd al-ʿAzīz, og han regjerte fram til franskmennene erstattet ham med Yūsuf i 1912. Felttoget ble igangsatt etter angrep på franskmenn i Marokko i 1907, og etter Agadir-krisen i 1911 beleiret marokkanske styrker den franskokkuperte byen Fāz, men franskmennene brøt beleiringen etter omtrent én måned.

30. mars 1912 undertegnet sultan ʿAbd al-Ḥafīẓ Fèstraktaten, hvor Frankrike formelt overtok Marokkos suverenitet. 17. april gjorde de marokkanske infanteristene i den franske garnisonen i Fās mytteri, men marokkanerne klarte ikke å ta tilbake byen, og ble slått tilbake av en fransk unnsettelsesstyrke. I slutten av mai 1912 forsøkte marokkanske styrker å angripe Fās-garnisonen, men mislyktes. Pasifiseringen av Marokko varte helt fram til 1914.
Hobøl gård

**Hobøl** er en gård i Indre Østfold kommune. Den ligger 130 moh. i Eidsberg sogn, med utsikt mot Monaryggen.

Gården består av om lag 200 mål innmark og 100 mål skog. Mest iøynefallende er den store valmede hovedbygningen fra 1909 i vestlandsk byggeskikk. Den er bygget i vinkel med 3,30 meter under taket. Det finnes også en treetasjers sidebygning med opprinnelse fra 1800-tallet. Sidebygningen er bygget i sveitserstil med svalganger. I tillegg kommer flere andre mindre bygninger.

Hobøl blir alt i 1401 nevnt i Biskop Eysteins jordebok og var en av de første gårdene i Eidsberg som fikk elektrisk lys. Mest kjent er gården likevel for å ha vært hjemmet til Trygve Gulbranssen fra 1940 og helt frem til han døde i 1962. Han fikk innredet hovedbygget etter egne ønsker og store deler av dette har stått nærmest urørt siden han gikk bort. Gården er fortsatt i familiens eie.

## Se også
*Liste over norske kunstnerhjem

## Kilder
*
*
*

## Eksterne lenker
* Brev med bilder av gården fra Ragna Gulbranssen der hun forteller leserne av ''Gamle Hus, Hager & Interiør'' om faren og gården